GiliGold/VAD_KnessetCorpus huggingface dataset:
אלי אפללו:
מישהו יכול לבדוק מה קורה עם המיקרופון? שומעים אותך, אבל יש כנראה זמזום במיקרופון
קרן רוט איטח:
אני רוצה להודות לך יו"ר הוועדה על קיום הדיון בנושא הכול כך חשוב הזה
קרן רוט איטח:
 גם אנחנו במערכת החינוך, שר החינוך יצא בקריאה לכל המנהלים, והיום הזה שצוין בסימן החטופים, בחינוך העל-יסודי נעשו פעילויות בהקשר לנושא החטופים
קרן רוט איטח:
 בהקשר למוגנות, גם אנחנו היינו שותפים לניתוח של ההמלצות בנושא מוגנות
קרן רוט איטח:
 אני רוצה לציין שכלל העבודה בתקופה הראשונה הייתה לייצר שיגרה לילדים על-ידי המפונים, לכל הילדים שחוו חוויות מאוד קשות והתפנו מהבתים שלהם
קרן רוט איטח:
 הוקמו מסגרות חינוכיות, בעיקר העשייה בתוך המסגרות החינוכיות לחזק את החוסן
קרן רוט איטח:
 לעזור להם לעבור את החוויות המאוד קשות
קרן רוט איטח:
 אנחנו כרגע נמצאים בשלב של איוש משרות ייעוץ במרבית המרכזים החינוכיים בתוך המלונות
קרן רוט איטח:
 קרוב ל-350
אלי אפללו:
אני רוצה להתמקד
אלי אפללו:
 מה עושה משרד החינוך במקומות קליטה, או בבתי מלון כאשר נמצאים שם ילדים במסגרת חינוכית כן או לא, אני מניח שרובם כן
אלי אפללו:
 במקרים של אלימות פיזית או אלימות מינית, האם הילדים האלה יודעים לאן לפנות
אלי אפללו:
 האם משרד החינוך מסביר למורים, או לכל מי שנמצא שם, נציגי משרד החינוך, מה בעצם אתם עושים או עשיתם?
קארין אלהרר:
אני אשמח לדעת אם רוב הצוות הוא צוות קבוע או מתנדבים
קארין אלהרר:
 מי בכלל האנשים שם?
אלי אפללו:
השאלה נכונה
אלי אפללו:
 העלינו אותה גם קודם
אלי אפללו:
 היינו מאוד שמחים לקבל תשובות עבור זה
אלי אפללו:
 האם משרד החינוך  בודק את האנשים שבאים במגע עם אותם ילדים, תלמידים מבחינתכם?
קרן רוט איטח:
אני רוצה לציין שמי שנמצא אחראי לפעילות עם הילדים הוא - - - מרכז חינוכי שהוקם במלונות, יש מנהל חינוכי שבעצם אחראי על הפעילות החינוכית עם הילדים
קרן רוט איטח:
 אנחנו קולטים כל הזמן מורים וצוותי חינוך לעבודה במרכזי קליטה
קרן רוט איטח:
 צריך להבין שזה דורש כוח אדם
קרן רוט איטח:
 הוקמו מעל 300 מסגרות חינוך, זה לא משהו שנעשה ביום אחד, ובוודאי נעשה מאמץ מאוד אינטנסיבי כדי לעשות את הדבר הזה
קרן רוט איטח:
 נעשית תהליך של בדיקה כמו - - - הוראה, לגבי מתנדבים, נעשה תהליך של בדיקה
קרן רוט איטח:
 כרגע אנחנו נמצאים בתהליך של הקניית הנוהל של בדיקת הרישום הפלילי של המתנדבים
קארין אלהרר:
הם נכנסו להתנדבות לפני הבדיקה, לא הבנתי? נו, אז מה? זה לא רציני
קרן רוט איטח:
אנחנו נמצאים בתהליכים של בדיקה
אלי אפללו:
האמת היא שאני לא יודע אם לצחוק או לבכות
אלי אפללו:
 אני פשוט רוצה להבין
אלי אפללו:
 באמת, אני מנסה לחדד את הדברים, ואני רוצה שתבינו היכן הבעיה
אלי אפללו:
 אנחנו מקיימים כרגע דיון בנושא של מוגנות
אלי אפללו:
 ישנו חוק שאומר שבכל מתקן, בכל דבר, אפילו מורה שנקלט לבית הספר, אנחנו לא מכניסים אותו לבית הספר כדי שילמד
אלי אפללו:
 לפני זה, מבקשים ממנו תעודת יושר
אלי אפללו:
 מבקשים לדעת מה העבר שלו, ואחר-כך הוא נכנס
אלי אפללו:
 על אחת כמה וכמה מתנדבים, כי מתנדבים זה עולם אחר לגמרי – הוא לא רוצה לקבל שכר, לא שום דבר
אלי אפללו:
 אנחנו פותחים בפניו את הדלת, הוא מתנדב
אלי אפללו:
 מה שנקרא על-הכיפאק
אלי אפללו:
 ואם שם לא בדקתם, זה מאוד חמור
אלי אפללו:
 אני חושב שאתם צריכים היום מידי לבדוק את אותם מתנדבים, כי רק כך אנחנו נוכל להגן על הילדים
אלי אפללו:
 המצב האידיאלי היה שכל המשפחות יחזרו לבתים שלהן וליישובים שלהן
אלי אפללו:
 לצערי, זה לא ניתן, אולי רק בחלק מהמקומות, כי זה יהיה קשה מאוד
אלי אפללו:
 יש כאלה שהבתים שלהם הרוסים ושרופים ומה לא
אלי אפללו:
 בצפון בכלל יש לנו עדיין את המלחמה, ולא בטוח שנוכל להחזיר
אלי אפללו:
 אז אין ספק שהמטרה שלנו בסוף זה להחזיר כמה שיותר, וזה הדבר הכי נכון לעשות
אלי אפללו:
 אנחנו גם נרשום את זה שאנחנו מבקשים ממשרד החינוך או משרדי הממשלה, איפה שניתן להחזיר, ומי שרוצה לחזור שיחזור
אלי אפללו:
 אבל במצב הנוכחי, אתם חייבים לבדוק את המורים החליפיים
אלי אפללו:
 את המתנדבים שלכם
אלי אפללו:
 זאת אומרת, כל אחד שבא במגע עם ילדים, חייבים לדעת מיהו
אלי אפללו:
 לדעת את השם שלו
אלי אפללו:
 מה העבר שלו, כי זו בדיוק הבעיה
פנינה תמנו:
אדוני היושב-ראש, זה החוק
אלי אפללו:
זה מה שאמרתי
אלי אפללו:
 זה החוק וצריך ליישם אותו
אלי אפללו:
 זה נכון שאנחנו נמצאים במצב  שהוא לא נורמלי
אלי אפללו:
 אבל דווקא במצב הלא נורמלי, אנחנו צריכים לאכוף את החוק
אלי אפללו:
 כי במצב הזה למי שבעצם יש לו איזושהי הפרעה הוא ינצל את זה דווקא במצב הזה
תמי סלע:
רק להעיר, נראה לי שזה למשל אחד המקומות שהידיעה מי הגורם האחראי מאוד חשובה
תמי סלע:
 כי לפעמים באים מתנדבים – זה לא כמו בבית ספר שבאים וברור שזה תחת חינוך
תמי סלע:
 פה אפשר להגיד שזה תחת רווחה
תמי סלע:
 אפשר להגיד שזה תחת חינוך
תמי סלע:
 אפשר להגיד שזה תחת תיירות, כי הם באים למלון ועושים איזו פעילות הפגה אחר-הצהריים
תמי סלע:
 ואם אין מישהו שהוא הגורם שאחראי לדבר הזה, ולהפעיל את החוק, החוק קיים גם על מתנדבים
תמי סלע:
 כל מי שבא במגע עם ילדים, כולל מתנדבים בפעילות מכל סוג שהוא, חייב שיהיה לו אישור מהמשטרה שהוא לא מורשע בעבירות מין
תמי סלע:
 צריך לדעת מי אחראי לקיים את החוק
ורד וינדמן:
אם יש מעל 50 מתנדבים, או עובדים, אז למשטרה יש נוהל מקוצר, מהיר שאפשר להעביר את הרשימות ואפשר לבדוק במהירות, לכן, זה אפשרי אם יהיה גורם אחד שיקבל על עצמו לאסוף את כולם
ורד וינדמן:
 זאת אחת ההצעות
קרן רוט איטח:
למתנדב שמגיע לפעילות אחר-הצהריים זה מאוד בעייתי לקבל איזושהי בדיקה
קארין אלהרר:
לא מדובר על זה
קרן רוט איטח:
לגבי עובדי הוראה, זה נעשה בנוהל
קרן רוט איטח:
 לגבי מתנדבים, כרגע אנחנו עובדים על זה, וזה גם כן ייעשה
קרן רוט איטח:
 בסופו של דבר מצוקתם של הילדים עומדת לנגד עינינו
קרן רוט איטח:
 אף אחד חלילה לא חושב שבריאות הילדים לא חשובה לנו
אלי אפללו:
מתי נוכל לדעת האם ביצעתם בדיקה, או מבצעים בדיקה, ואם כן, נמצאו איזשהם ממצאים? את אמרת שאתם מבצעים כרגע איזושהי בדיקה וכך הלאה
אלי אפללו:
 אני שואל מתי אפשר לקבל מכם? אתם עשיתם או תעשו בדיקה כזו? האם מיציתם אותה? מתי אפשר לקבל את זה או נתון כזה?
קרן רוט איטח:
תוך שבוע, עשרה ימים
אלי אפללו:
עשרה ימים אנשים יחזרו הביתה
אלי אפללו:
 זה צריך להיות מידי
קרן רוט איטח:
מדובר בהרבה מאוד אנשים
קרן רוט איטח:
 אנחנו נעשו את המיטב כדי שהדברים ייעשו
קרן רוט איטח:
 הדבר הנוסף לגבי הכשרות של צוותים, גם את זה אנחנו עובדים לתת כלים לגבי אלימות, שימוש בחומרים סמים ואלכוהול, אנחנו עושים הכשרות ליועצות בליווי של מערך הדרכה ליועצות על מנת לסייע להן לתת מענים הכי מדויקים הכי נכונים, גם ברמה של מניעה, וגם ברמה של התערבות
קרן רוט איטח:
 ולציין שמשרד החינוך יחד עם משרדי ממשלה נוספים הקימו מתחמי נוער גם בים המלח, וגם באילת, במטרה לאפשר מרחבים מוגנים לבני הנוער שהרבה פעמים בשעות הלילה והערב הם חסרי מעש וחסרי עניין, וליצור מרחבים מוגנים שבהם נוכחים מבוגרים שיכולים לקיים איתם שיח, לאתר מוקדים של קושי ומצוקה ולאפשר גורמי טיפול
יעל שרר:
הם הקימו את המרחבים המוגנים האלה, והכניסו אליהם מתנדבים שלא עברו בדיקה על עבירות מין
קרן רוט איטח:
באופן ספציפי יש נהלים
אלי אפללו:
ברור שיש נהלים
אלי אפללו:
 אבל השאלה האם אותם מתנדבים נבדקו, אותם מבוגרים, לא רק מתנדבים לפני שהם נכנסו לאותם מסגרות?
קרן רוט איטח:
מי שמפעיל זה רכזי נוער, זה רכזים שעובדים עם הרשויות המקומיות באילת
אלי אפללו:
זה בדיוק מה שאנחנו שואלים
אלי אפללו:
 אנחנו נעביר את זה עכשיו לרשות המקומית, והרשות המקומית תגיד זה משרד החינוך
אלי אפללו:
 משרד החינוך אומר שזו הרשות והכול נופל באמצע
אלי אפללו:
 אני חושב שאתם, כמשרד חינוך, מי שהקים את המסגרות האלה הוא צריך להיות אחראי בנקודה הזאת
אלי אפללו:
      נשמע את משרד הרווחה והביטחון החברתי
חוה לוי:
גם אני רוצה לפתוח ולהודות לך גם על הדיון ועל הדברים המאוד חשובים שאמרו חברי הכנסת
חוה לוי:
 העיתוי לא יכול היה להיות יותר מדויק לדבר הזה
חוה לוי:
 אני אתייחס קצת לדברים של משרד הרווחה ברשותך
חוה לוי:
 משרד הרווחה כדי להשלים את הדברים החסרים שאנחנו גם לומדים ממה שקורה במלונות, קודם כל חשוב להגיד שמשרד הרווחה שולח עובדים סוציאליים גם מהמשרד, גם מהרשויות המקומיות כדי לתגבר -
אלי אפללו:
סליחה, אני באמת מפרגן, כי אני ביקרתי במלונות, והרבה מאוד מקומות, אני רוצה לפרגן שהרשויות המקומיות ואגף הרווחה ברשויות המקומיות, ומשרד הרווחה וקופת חולים, וכל המשרדים, הנציגים שלהם בשטח עושים עבודה נפלאה אפשר להגיד יום וליה, אבל זה עדיין לא מוריד ממה שאנחנו מדברים פה מבחינת תכלול, אחראיות, וליצור באמת את המצב של לעבוד על-פי הנהלים והחוקים
חוה לוי:
לגמרי
חוה לוי:
 אנחנו לא שוקטים על השמרים בעניין הזה
חוה לוי:
 בגלל שיש כאן הרבה מה חסר, אז כדאי גם להגיד את מה שיש
חוה לוי:
 אנחנו באמת נמצאים שם, ונמצאים שם כל עובדי המשרד שיכולים
חוה לוי:
 יש מלונות על פני כל מדינת ישראל, אז אנחנו נמצאים שם
חוה לוי:
 הרשויות המקומיות נמצאות שם ומתגברים ככל שאפשר ואיפה שצריך, ולא חשוב, אגב, התפקידים
חוה לוי:
 יש יועצות משפטיות בחלק מהמלונות, כמובן, עובדים סוציאליים שנמצאים בפריסה ארצית
חוה לוי:
 מהמקום של החוסר, המשרד הבין שאומנם משרד החינוך הקים את מתחמי החינוך בתוך מתקני הפינוי, אבל יש צורך בחינוך בלתי פורמלי
חוה לוי:
 וכתוצאה מזה בהליך מאוד מזורז התחלנו בהקמה של מועדוניות לתוך המלונות
חוה לוי:
 כבר בתוך שבוע הוקמו 20 מלונות
חוה לוי:
 כדי להשלים את השירותים החסרים, משרד הרווחה בהליך מאוד מזורז התחיל להקים מועדוניות למלונות
חוה לוי:
 כבר הוקמו 20 מועדוניות, ומרכזי טיפול למשפחות וילדים כדי להחזיק את המורכבות הזאת שמה שיש שם בציר הלחץ שיש בתוך המלונות
חוה לוי:
 היעד הוא להקים 70 מועדוניות, זה לא מתבסס על עובדים מתנדבים
חוה לוי:
 המשרד יצא בהתקשרות עם שלוש חברות שיש להן ניסיון מקצועי בהקמת מועדוניות מהסוג הזה
חוה לוי:
 ועל-פי הכללים הם חייבים להעמיד עובדים שאחרי שנבדקו ואחרי שנמצאו מתאימים
חוה לוי:
 אני אגיד שחלק מהעיכוב לפתוח את כל המועדוניות כמו שרצינו זה העסקה של כוח אדם
חוה לוי:
 אני מקווה שכן נצליח להשלים את זה במהירות הרבה יותר גדולה בעניין הזה
חוה לוי:
      במקביל, המשרד פרסם תדריכים לעובדים במלונות
חוה לוי:
 גם העמדנו במסגרת ההנחיות עובדים סוציאליים מחוזיים לפי חוק הנוער שייתנו גיבוי לדיווחים שמגיעים מהמלונות, כי ברור לנו שאם עובדת מקריית שמונה התפנתה עם משפחתה לאילת, אז מישהו צריך לעזור לה בעניין הזה
חוה לוי:
 עשינו רישות של העובדים הסוציאליים המחוזיים מסביב למלונות על מנת שדיווחים שמגיעים, יגיעו תמיד לכתובת שתוכל לייעץ בעניין הזה, ותוכל להפנות, כולל עובדים מרשויות שלא נמצאים כרגע במקומות, או שפונו או שהתפנו אליהם שהתנדבו לשרת את המלונות לטובת החברים שלהם שכרגע עסוקים במשימות אחרות
חוה לוי:
 צירפנו לעובדים את מה שאנחנו בדרך כלל לא עושים, מין כללי אצבע של למה צריך לב
חוה לוי:
 אז בכל זאת עשינו את זה הפעם כי אנחנו יודעים שחלק מהעובדים הסוציאליים שנמצאים, כולל עובדי המשרד
חוה לוי:
 תחום המומחיות שלהם לא ילדים, אז כן היה לנו חשוב לצייד אותם בידע
חוה לוי:
 דבר נוסף שאנחנו מבינים, צריך לזכור שילדים נמצאים במלונות עם ההורים שלהם
חוה לוי:
 הם לא נמצאים בשונה ממלונית קורונה שניתנה קודם כדוגמה שהיו שם ילדים ללא המשפחה
חוה לוי:
 כאן ילדים נמצאים עם המשפחות שלהם
חוה לוי:
 הורים בדרך כלל הם הורים טובים שיודעים לשמור על הילדים שלהם
קארין אלהרר:
לא
קארין אלהרר:
 ההורים נמצאים בסיטואציה קשה
חוה לוי:
אני מודעת לדבר הזה, ועדיין רוב ההורים שומרים על הילדים שלהם
אלי אפללו:
דווקא במקרים האלה יכולה להיות גם בתוך המשפחה, גם חס וחלילה אלימות פיזית גופנית, וגם התעללות מינית
חוה לוי:
בדיוק לזה רציתי להגיע
חוה לוי:
 ילדים נמצאים עם ההורים שלהם, ורוב ההורים הם הורים מיטיבים ודואגים לשלומם של הילדים שלהם, ובכל זאת, המשרד כתב תדריך שאפשר יהיה להשתמש בו גם לטובתם של הורים שהרבה פעמים אתה בתמימות מסוימת לא מאמין שהילדים שלך יכולים להיפגע
חוה לוי:
 אנחנו כן עסוקים בפגיעות
קארין אלהרר:
הם מעבירים את התדריך הזה?
חוה לוי:
אנחנו ניסחנו אותו, ויצאה הוראת מנכ"ל גנרית, היא בעצם לא גנרית
חוה לוי:
 היא כן ניסתה להכניס את כל התחומים שהמשרד עסוק בהם בהגנה ובמוגנות גם לגבי קשישים, גם לגבי אנשים עם מוגבלות וגם לגבי ילדים, והכנסנו שם את כל העקרונות פנימה
מירב כהן:
אתם מעבירים סדנאות או הרצאות שם?
חוה לוי:
לא
חוה לוי:
 אנחנו העברנו את זה כמסמכים כתובים לעובדי המשרד, ולשירותי הרווחה ברשויות המקומיות
מירב כהן:
לא ייצא מזה כלום
אלי אפללו:
מה ששואלת בעצם חברת הכנסת מירב כהן, האם זה מגיע לשטח?
קארין אלהרר:
יש לקוות
חוה לוי:
אני מנסה להיות מאוד לא צינית לדבר הזה, כי יש שם עובדים
חוה לוי:
 נכון, אנחנו מודעים לזה שלא כולם פנויים לקריאה, לכן דיברתי על כללי אצבע, אנחנו לא עושים את זה בדרך כלל, פשוט כדי לסמן כמה דברים שהאבנים הגדולות ישימו לב אליהם
חוה לוי:
 יש עובדים שמתווכים את הדברים האלה, כי נמצאים שם עובדי המשרד שלנו שמכירים את התחומים
חוה לוי:
 לא סתם דיברתי קודם על זה שהעובדים הסוציאליים המחוזיים התגייסו לעניין הזה
חוה לוי:
 בדרך כלל הם לא מטפלים במקרים פרטניים הם גורם פיקוח, אז אנחנו מנסים להשתמש בכל כוח האדם שלנו
מירב כהן:
הם במלון גם ככה, ויש להם מלא זמן פנוי
מירב כהן:
 מה הבעיה להכניס אותם רגע לאיזה אולם לתת הרצאה
מירב כהן:
 אנחנו רוצים לתת לכם כלים שישמשו אתכם היום וגם בהמשך
מירב כהן:
 על נורות אדומות שצריכות - - -
חוה לוי:
איפה שאפשר זה נעשה
חוה לוי:
 צריך לזכור שיש מלונות, בחלקם במלונות הקטנים יותר פשוט לעשות את זה וזה נעשה
חוה לוי:
 יש מלונות ענקיים עם אלפי אנשים שנמצאים בתוכם זה קצת יותר מורכב
חוה לוי:
 אנחנו עושים כמיטב יכולתנו
מירב כהן:
אני מבטיחה לך דבר אחד, אם תשלחו מסמך לעובדי משרד הרווחה, זה יישאר כמסמך אצל עובדי משרד הרווחה, כי בסוף הצריכה של האנשים בשטח, תני להם כלים להתמודדות כי את לא יכולה להיות בכל מקום בכל רגע נתון
חוה לוי:
תודה על ההערה, אנחנו לא מצפים מכל אחד לדעת ולהחזיק את כל הידע
חוה לוי:
 העמדנו את הגורמים המקצועיים כייעוץ לדבר הזה כדי שאיפה נדלקת נורה אדומה יידעו עם מי להתייעץ
חוה לוי:
 אנחנו רואים את הנתונים הם לא במספרים מאוד גדולים
חוה לוי:
 אבל יש למעלה די הרבה עשרות של מקרים שפנו לעובדים הסוציאליים וביקשו להתייעץ איתם, אל העובדים הסוציאליים המחוזיים
מירב כהן:
אני חושבת שבצד המניעה, לפני שקרה אסון והן צריכות לבוא לבדוק, לא אחרי האונס, לפניו, אם יתנו כלים של מודעות להורים וגם לבני הנוער עכשיו זה יכול ממש לעזור במניעה
חוה לוי:
מצוין
חוה לוי:
 זה בדיוק שני הערוצים שאנחנו מדברים עליהם
חוה לוי:
 יש גם עובדת משרד הרווחה שעוסקת בתחום הנוער שנשמח אם אפשר יהיה להעלות אותה לזום
חוה לוי:
 אגיד שלעניין המתנדבים, המשרד בכל השירותים שהוא מפעיל באמצעות מתנדבים, פועלים על-פי הכללים, כולל הבדיקה המקוצרת על מנת להבטיח שלא ייכנסו מתנדבים שהם לא נבדקו לפני כן
אלי אפללו:
תודה חוה
אלי אפללו:
      אני רק רוצה לציין פה, עלה פה רעיון, אולי איזשהו סרטון שיועבר להורים, לנוער, שתהיה מודעות
אלי אפללו:
 איזשהו משהו של כמה שניות
אלי אפללו:
 אני חייב לומר שהדיון הזה לפני שהוא עלה פה, אם לא היו פונים אליי, לא בטוח שהייתי עושה אותו
אלי אפללו:
 אני חייב לומר, לא כל התורה אצלי
אלי אפללו:
 לא כל המחשבה אצלי
אלי אפללו:
 לכן, אני שמח לפעמים כשפונים אליי
אלי אפללו:
 מסבים את תשומת ליבי למשהו, ואני מפרגן על כך
אלי אפללו:
 אני חושב שכמה שאנחנו יודעים להעביר איזשהו מסר לכל מי שמגיע לבית מלון, הלא הוא חותם על איזשהו מסמך
אלי אפללו:
 להעביר אליו איזשהו סרט דרך הטלוויזיה של תוך המלון עצמו
אלי אפללו:
 אתה מגיע למלון, פותח טלוויזיה, הוא מראה לך את כל מה שיש שם
אלי אפללו:
 את כל המתקנים, האוכל
אלי אפללו:
 איזשהו משהו שיעבור דרככם להורים ולילדים זה שווה הרבה
חוה לוי:
רק אגיד שעשינו סרטון, עכשיו ממש עובדים עליו
חוה לוי:
 לדעתי, אמור להתפרסם היום מחר
חוה לוי:
 אפשר יהיה גם בזה להשתמש
אלי אפללו:
 ממשרד הרווחה
הודיה כהן:
חוה אמרה את רוב הדברים
הודיה כהן:
 אני באמת אגיד שלכל מה שקשור למתנדבים שלנו, וגם עובדים סוציאליים שאנחנו מגייסים ככל האפשר, כי השתמשנו בעובדים הקיימים שלאט, לאט צריכים לחזור גם למטלות השוטפות כמו קציני מבחן למשל בהליכים פליליים
הודיה כהן:
 גייסנו גם עובדים סוציאליים בשנה שלישית כדי לעשות הכשרה מעשית, אז באמת הסיפור של בדיקה של לפי חוק מניעת העסקה נעשית
הודיה כהן:
 גם לגבי המתנדבים של יחידות של האיתור של נוער בסיכון, שזה אני באמת ארצה שתאפשרו לויקי שרזמן מהמשרד שלנו להגיד כמה מלים בזום
הודיה כהן:
 זה כמובן לא סותר את הצורך לתכלל כמו שאמרה מיכל גולד, והנושא יעלה בוועדת מנכ"לים
הודיה כהן:
 אנחנו צריכים לזכור עם כל זה שבסופו של דבר, עם כל הניסיון שלנו לשלוט, בסוף, חלילה, הפגיעה יכולה גם מאנשים שמתגוררים במלון, זאת אומרת, זה לא רק מהמתנדבים
הודיה כהן:
 ולכן הסיפור הזה של הסיטואציה היא לא סיטואציה רגילה של חוק מניעת העסקה --- ילדים, אנחנו משפחות שלמות שנמצאות במלונות
ויקי שרזמן:
אני מנהלת שירות נוער וצעירים, אגף בכיר קהילה, מינהל שלם
ויקי שרזמן:
      גם אני מודה להכוונת זרקור לנושא הזה, חשוב ביותר
ויקי שרזמן:
 מה שרציתי זה בעצם לשתף אתכם במענים שהקמנו לטובת הנושא הזה
ויקי שרזמן:
 יש לנו שני סוגי מרחבי איתור, שאחד מהם הוא רחב, והוא עבור מקבץ של מלונות
ויקי שרזמן:
 ויש מלונות שאנחנו מהשטח יודעים שקיימות שם יותר בעיות, והקמנו במלון עצמו מרחב איתור
ויקי שרזמן:
 בתוך המרחבים האלה, בימים אלה ממש, אנחנו עוסקים בנושא המוגנות בשני כיוונים
ויקי שרזמן:
 אחד, להכניס הדרכה לצוותים שנמצאים במרחבי האיתור
ויקי שרזמן:
 בנושא של אורות אדומים, איפה לחוש נוער שנתון סיכון, חס וחלילה אם מישהו כבר נפגע ולאתר אותו, ויהיו להם הכלים כבר לדעת בעצם איך לטפל בנושא ולהעביר את זה הלאה לטיפול של עובדים סוציאליים שמומחים בנושא
ויקי שרזמן:
      החלק השני, הוא ממש להכניס לתוך המרחבים האלה, שצריך להבין זה מרחבים שבעצם נפתחים בשעות שאנחנו יודעים שהנוער בהם, לכן זה פתוח מהשעה שמונה עד שתיים בבוקר
ויקי שרזמן:
 אנחנו יודעים שהנוער ישן עד שעות הצהריים המאוחרות, ולכן הכול מותאם לדבר הזה
ויקי שרזמן:
 אנחנו במקומות האלה מכינים סדנאות לנוער, והדיבור על מיניות בריאה שהנושא הוא מניעה
ויקי שרזמן:
 כמובן שברגע שנוצרים קשרים עם גורמי האיתור בתוך המרחבים האלה, הקשר הוא לא פורמלי, הוא בגובה העיניים
ויקי שרזמן:
 ברגע שנוצר קשר של אימון, הם כמובן גם משתפים את הגורמים שנמצאים במרחבים האלה
ויקי שרזמן:
      דבר נוסף שהקמנו בקוו 118, אנחנו שמנו שם עובדים סוציאליים מומחים לנוער
ויקי שרזמן:
 אפשר להתקשר, ואפשר גם להתכתב בוואטס, וחלק מהעניין הוא גם לאפשר לנוער הזה בצורה די אנונימית למסור, להתייעץ על מקרים שונים שקורים
ויקי שרזמן:
 יש בני נוער שצפונים בחדרים, ולכן, אנחנו נותנים להם חונכים אישיים, לכן החונכים האלה יכולים גם לאתר אותם בחדרים אם ההורים מדברים עם מנהל תחום הרווחה של המלון, וחונך כזה יכול להגיע לחדרים וליצור קשר של אמון ושיח
תמי סלע:
רציתי לשאול האם יש בדיקה יזומה זה בעצם לכל הגורמים של משרד הרווחה, כלומר, מול כל משפחה שמגיעה למקומות האלה, או שמחכים שהן יפנו אם יש איזו בעיה
תמי סלע:
 האם יש בדיקה יזומה של שלומם בהקשרים השונים שרלבנטיים?
חוה לוי:
עיקר העבודה של העובדים הסוציאליים במלונות זה הדבר הזה
חוה לוי:
 אנחנו לא נמצאים שם כדי לחפש את הפגיעות, אלא באמת יותר לעשות עבודה טיפולית
חוה לוי:
 להיות שם עבורם
חוה לוי:
 לתת להם מענים
חוה לוי:
 זה עיקר העבודה
חוה לוי:
 חוץ מזה יש גם את העבודה לאיתור ולתת מענים לאיפה שיש חשד לפגיעה בילדים
אלי אפללו:
נמצא פה מישהו ממשרד הבריאות
עפרה אוסטין שיפריס:
אני מצטרפת לתודה לדיון הזה
עפרה אוסטין שיפריס:
 אנחנו עוסקים במוגנות גם בשיגרה
עפרה אוסטין שיפריס:
 אני חושבת שזה נכון לגבי כל היושבים כאן, ולכן, היה לנו מאוד חשוב להצטרף לפורום שולחן עגול בין מגזרי שעסק בכתיבת קווים מנחים למוגנות במתקני הקליטה
עפרה אוסטין שיפריס:
 בעיניי משרד הבריאות מוגנות מתייחסת גם להיבטים של בטיחות
עפרה אוסטין שיפריס:
 יש לנו את התוכנית הלאומית לבטיחות ילדים ונוער שמטעמים נערכה פנייה גם להתאחדות המלונות כדי ששם יוקרו סרטים והדרכות בנושא של מניעת תאונות, כשהכוונה שם היא להיפגעות בלתי מכוונת
עפרה אוסטין שיפריס:
 יהיה פלייר שיחולק שם להורים, והדרכות והסברה ככל האפשר
עפרה אוסטין שיפריס:
      אני רוצה להתעכב רגע על הנושא של הבטיחות
עפרה אוסטין שיפריס:
 במלון שביקרתי בו נכנס מישהו טוב לב עם כוונות טובות וחילק שקיות במבה לילדים
עפרה אוסטין שיפריס:
 זה אירוע שלא היה עובר בשום גן ילדים על רקע של אלרגיות לבוטנים וכן הלאה
עפרה אוסטין שיפריס:
 הסיטואציה במלון באמת יוצרת מצבים שאין להורים שליטה, עם כל הרצון הטוב, הורים מסורים ומתפקדים ככל האפשר, יש שם תנועה בלתי פוסקת של אנשים
עפרה אוסטין שיפריס:
 במלונות הקורונה, שגם שם חוו אירועים מסוימים, היה לנו את פיקוד העורף שאבטח את הכניסה למתקנים, ולא נכנס אדם בלי שנבדק
עפרה אוסטין שיפריס:
 כאן אני מצטרף לקול הכללי, אין לנו זהות ברורה של מי אחראי לאותה אבטחה
עפרה אוסטין שיפריס:
 ולכן, ככל האפשר בתחום של מענים בריאותיים בכיסוי של משרד הבריאות כולל גם אחריות של בריאות הציבור שנמצאות באופן קבוע במלונות, גם נציגי קופות החולים שבאים ונותנים מענים רפואיים לפי הצורך תוך תיאום בין הקופות
עפרה אוסטין שיפריס:
 גם כיסוי פסיכיאטרי, ישנה חלוקה ארצית של בתי חולים פסיכיאטרים שצוותים שלהם מגיעים למלונות על-פי האזור הגיאוגרפי
עפרה אוסטין שיפריס:
 כל אלה שותפים לתפיסה של מוגנות, וגם דאגתי להעביר את הקווים המנחים שפרסמנו ללשכות הבריאות המחוזיות כדי שהדברים יעברו הלאה
עפרה אוסטין שיפריס:
      שוב, כדי שתהיה חלוקה ברורה של התפקידים, כולל ממוני מוגנות, שזה משהו שאנחנו נשמח שיקרה, אנחנו צריכים לדעת מי ממנה את אותו ממונה מוגנות
עפרה אוסטין שיפריס:
 ביחס למתנדבים בתחום מקצועות הבריאות, קיים נוהל
עפרה אוסטין שיפריס:
 אני מאמינה שקיבלתם אותו, ואם לא, אז יש לי כאן עותק שבו מחויבים המתנדבים לתת אישור לבדיקת הרישום הפלילי לפי חוק
עפרה אוסטין שיפריס:
 יש לנו כאן בזום נציגה של חמ"ל מתנדבים של משרד הבריאות שתוכל להעמיק יותר בנושא הזה
עפרה אוסטין שיפריס:
 במקביל, אני עובדת בשיתוף תוכנית 360 לילדים ונוער בסיכון, כדי לאפשר פלטפורמה ממוחשבת של כלי שכבר קיים במלונות עבור אנשי המקצוע שנמצאים שם, ונועד באמת לאפשר איתור וצרכים של ילדים ונוער בסיכון
עפרה אוסטין שיפריס:
 אנחנו נשמח לכל שיתוף פעולה
אלי אפללו:
מי לדעתך צריך למנות את ממונה מוגנות?
עפרה אוסטין שיפריס:
זו הזדמנות לפרגן למשרד הרווחה שעשה עבודה נהדרת, וראיתי את זה מקרוב, באמת, באמצעות פרסום חוזר מנכ"ל להבטחת מוגנות חסרי ישע וקטינים
עפרה אוסטין שיפריס:
 אני חושבת שזה כמובן צריך לעבור הסכמה בין-משרדית בפורומים המתאימים, אבל יש לנו כאן עובדים שהם נהדרים והם נמצאים בשטח באופן קבוע, ויחסית מזוהים יותר עם פחות תחלופה לעומת גורמים אחרים
אלי אפללו:
בבקשה, משרד התיירות
יעל גרמן:
צהריים טובים
יעל גרמן:
 יש לכם איזשהן שאלות נקודתיות?
אלי אפללו:
אנחנו רוצים לשמוע מה קורה בבתי המלון
אלי אפללו:
 ואם יש איזושהי מוגנות גם מבחינת מתנדבים
אלי אפללו:
 האם יש איזשהו משהו שההורים מקבלים, האורחים, אתם בודקים
אלי אפללו:
 שמעתם כל מה שנאמר
יעל גרמן:
אני אתן קצת רקע ממש קצר
יעל גרמן:
 המשרד, לא הרבה יודעים, הפך להיות גוף ביצועי בחודש וחצי האחרון, אין תיירות
אלי אפללו:
אני הייתי בחמ"ל של משרד התיירות בבית התעשייה בתל-אביב
יעל גרמן:
יש לי מאות שעות חמ"ל
יעל גרמן:
 כמו שכולם יודעים אין תיירות לא נכנסת, ולא תיירות פנים
יעל גרמן:
 ולכן המשרד ביחד עם היתכנות המלונות, ובאמת, החמ"ל יש בהתאחדות עד לפני שבועיים
יעל גרמן:
 הקים מערך שבחמ"ל הטלפוני מפנה את תושבי קריית שמונה, ואנחנו עושים את זה מכמה ימים לאחר פרוץ המלחמה
יעל גרמן:
 ובנוסף לחמ"ל הטלפוני שפעל 24/7 עכשיו
אלי אפללו:
	תתייחסי למוגנות
אלי אפללו:
 את העבודה אני מכיר, תאמיני לי
יעל גרמן:
אני אגיד שבנוסף לחמ"ל, יש 10 אנשי קשר שעובדים ישירות מול המועצות המקומיות בצפון ובדרום
יעל גרמן:
 אני יכולה לדבר מהניסיון שלי, אני אשת הקשר של מטולה ומרום גליל
יעל גרמן:
 המוגנות נכנסת בתוך המעטפת של השרות שאנחנו נותנים למועצות המקומיות
יעל גרמן:
 אני עובדת ישירות מול הקב"טיות בשתי המועצות, ועולים צרכים שהם גם הצרכים שהם רלבנטיים לוועדה אבל גם לא
יעל גרמן:
 אם זה איחוד משפחות, או איחוד קהילות
יעל גרמן:
 למשל, בשבוע שעבר העברנו את מטולה 120 חדרים מכמה מלונות מאזור טבריה למלון אחד
אלי אפללו:
הכול בסדר
אלי אפללו:
 אני שואל מה אתם עושים כדי שילדים יהיו מוגנים במלונות
אלי אפללו:
 אם אתם לא עושים תגידו
אלי אפללו:
 אני רוצה רק להבין
יעל גרמן:
הצרכים האלה בעיקר עולים מהשטח
אלי אפללו:
יש דברים שהם לפי חוק
אלי אפללו:
 לדוגמה, העובדים של בתי המלון, האם כולם נבדקו?
יעל גרמן:
זה אני לא יודעת
אלי אפללו:
אז יפה, אם יש להם רישום פלילי, אם יש להם איזשהו משהו שקשור לפגיעה מינית כזאת או אחרת
אלי אפללו:
 אני שמח על הכנות שלך
אלי אפללו:
 אני מבקש ממך לדאוג שמשרד התיירות והתאחדות בתי המלון, יפנו לבתי המלון ויגידו להם – אנא תפעלו לפי החוק, הכי פשוט, לבדוק את העובדים שלהם
אלי אפללו:
 את הרישום שלהם
אלי אפללו:
 האבטחה
תמי סלע:
יש טענות שכל אחד נכנס
אלי אפללו:
כל אחד שנכנס לבית מלון לפני האירוע, היו אומרים לי – מי אתה, מה אתה, איזה חדר
אלי אפללו:
 היום הכול פרוץ
יעל גרמן:
אלה שני הדברים שעלו, ורשמתי אותם לעצמי
יעל גרמן:
 אני אבדוק עם ההנהלה שלי מה ניתן לעשות בנושא
תמי סלע:
וגם הנקודה של ממונה הטרדה מינית בבתי מלון, והאם הם נכנסו לאיזשהו תפקיד קצת יותר רחב על רקע האוכלוסייה שנמצאת בבתי המלון?
אלי אפללו:
אז אולי באמת תרשמי את זה
אלי אפללו:
 כי בכל מלון יש בעצם ממונה לפגיעה מינית כזה או אחר, אותו ממונה יכול לקחת גם על עצמו את הנושא של המוגנות לילדים
תמי סלע:
יחד אולי עם עוד גורמים
יעל טל פואה:
אחת מהתובנות שהייתה בעקבות האונס באילת, זה שגם העובדים עצמם של בתי המלון, הרבה פעמים הם יהיו אלה שעדים לפגיעות מיניות שמתרחשות
יעל טל פואה:
 אחד מהכלים, זה לעשות איזושהי הרצאה שמגייסת אותם להיות שומרי הסף, לראות את הדברים, להעיר לדברים איך מזהים, ומה עושים
יעל טל פואה:
 יש הרבה מאוד מקומות שעושים את זה
יעל טל פואה:
 יש הכשרות כבר ממש מסודרות שלצורך העניין מרכזי הסיוע מעבירים כבר שנים, ואפשר להיעזר בנו בהקשר הזה
אלי אפללו:
 יעל, תעבירי את המסר
אלי אפללו:
 אנחנו רוצים לקבל גם תשובות – למי העברתם, מה אתם עושים? תנו לנו איזו התייחסות
תמי סלע:
אולי עוד הערה קטנה למשרד התיירות שיכול אולי לסייע בהקשר של הטרדה מינית במקומות תעסוקה
תמי סלע:
 תולים לפחות את הפרטים הבסיסיים כדי שיידעו עם מי ליצור קשר
תמי סלע:
 אני חושבת שבזמן הזה, בבתי המלון זה יכול להיות איזשהו שיתוף פעולה של הגורם האחראי, ואל מי פונים, ומה כללי האצבע שזה גם יהיה תלוי בצורה ברורה להעביר את המודעות
אלי אפללו:
המשרד לביטחון לאומי
שרית נשיא:
אני מנהלת פרויקטים במשרד לביטחון  לאומי
שרית נשיא:
 נציגת המשרד בכל מה שקשור למלונות מפונים
שרית נשיא:
 המשרד לביטחון לאומי הוא בעיקרו משרד ביצועי, מתעסק בהיבטים מבצעיים, ביטחוניים, פחות מתעסק בהיבטים אזרחיים
שרית נשיא:
 ועם זאת, יש לנו גם בתוך המשרד יחידות שעוסקות בנושא האזרחי, ונותנות מענה גם מטה 105 להגנה על ילדים ברשת, וגם הרשות לביטחון קהילתי שבעצם פרוסה ביום יום בכל הרשויות המקומיות בארץ, ועוסקת בכל הנושא של ביטחון קהילתי, התנהגויות בסיכון, מניעת אלימות וכו'
שרית נשיא:
      בהקשרים של עבודה בתוך המלונות, אנחנו גם עובדים בשיתופי פעולה עם משרדי ממשלה אחרים כדי להטמיע את השירותים שאנחנו יודעים לתת שם, וגם יש תכנונים לבצע הדרכות
שרית נשיא:
 דיברה פה קודם הנציגה של משרד התיירות
שרית נשיא:
 אנחנו למשל רואים בעובדים של בתי המלון מעין שומרי סף לזהות תופעות, לזהות בעיות, אתגרים, ולהציף אותם כלפי מעלה, ויש כוונה לבנות מערך הדרכה, ולהעביר להם הדרכות כדי שהם יוכלו להוות שומרי הסף שלנו